всеки том съдържа отделен предговор, регистър на измененията на АИП, регистър на допълненията към АИП, контролен списък на страниците от АИП и списък на текущите изменения, вписани на ръка. В случай, че сборникът АИП се издава в един том, срещу всеки от посочените по-горе подраздели се вписва уточнението „not applicable“ (неприложимо).
 AD 0.6 Съдържание на част 3
 Списък на разделите и подразделите, съдържащи се в част 3 — Летища (AD).
 AD 1. ЛЕТИЩА/ВЕРТОЛЕТНИ ЛЕТИЩА — ВЪВЕДЕНИЕ
 AD 1.1 Наличност на летища/вертолетни летища и условия за използването им
 AD 1.1.1 Общи условия
 Кратко описание на компетентния орган, отговарящ за летищата и вертолетните летища, включващо:
 1)
 общите условия, при които могат да бъдат използвани летищата/вертолетните летища и техните съоръжения; и
 2)
 изложение, в което се посочват разпоредбите, на които се основава обслужването, и, ако има различия с ИКАО, препратка към страниците в сборника АИП, където те са посочени.
 AD 1.1.2 Използване на военни летища
 Разпоредби и процедури, ако има такива, отнасящи се до използването на военни летища за граждански цели.
 AD 1.1.3 Процедури при намалена видимост (LVP)
 Общите условия, при които се прилагат процедурите при намалена видимост на летища категории II/III, ако има такива.
 AD 1.1.4 Експлоатационни минимуми на летищата
 Подробна информация за експлоатационните минимуми на летищата, прилагани от държавата членка.
 AD 1.1.5 Друга информация
 Ако е приложимо, друга информация от подобно естество.
 AD 1.2 Спасителни и противопожарни служби и план за снегопочистване
 AD 1.2.1 Спасителни и противопожарни служби
 Кратко описание на правилата за създаване на спасителни и противопожарни служби на летищата/вертолетните летища, достъпни за обществено ползване, както и на спасителните и противопожарните категории, установени от държавата членка.
 AD 1.2.2 План за снегопочистване
 Кратко описание на общите характеристики на плана за снегопочистване на летища/вертолетни летища, достъпни за обществено ползване, които обикновено се експлоатират в снежни условия, включващо:
 1)
 организация на обслужването през зимата;
 2)
 обзор на работните площи;
 3)
 методи за измерване и извършвани измервания;
 4)
 действия, предприемани за поддържане на експлоатационното състояние на работната площ;
 5)
 система и средства за докладване;
 6)
 случаи на затваряне на ПИК; и
 7)
 разпространение на информация за наличието на сняг.
 AD 1.3 Показалец на летищата и вертолетните летища
 Списък, придружен с графично изображение, на летищата/вертолетните летища в държавата членка, включващ:
 1)
 име на летището/вертолетното летище и индикатор на ИКАО за местоположението;
 2)
 тип движение, за което е предназначено да се използва летището/вертолетното летище (международно/национално, за полети по ППП/ПВП, за редовни/чартърни полети, за авиация с общо предназначение, за военни полети и други); и
 3)
 препратка към подраздела в част 3 от сборника АИП, в който се съдържа подробна информация за летището/вертолетното летище.
 AD 1.4 Групиране на летища/вертолетни летища
 Кратко описание на критериите, прилагани от държавата членка за групиране на летищата/вертолетните летища с цел изготвяне/разпространение/предоставяне на информация.
 AD 1.5 Сертификационен статус на летищата
 Списък на летищата в държавата членка, в който се указва техният сертификационен статус, включващ:
 1)
 име на летището и индикатор на ИКАО за местоположението;
 2)
 дата и, ако е приложимо, срок на валидност на сертификата; и
 3)
 забележки, ако има.
 AD 2. ЛЕТИЩА
 Бележка